Այս տրամաբանությամբ ու տրամադրությամբ էլ շարունակվեց երեկոն: Ռուսաց լեզվի և գրականության բաժնի ուսանողները ոչ միայն ասմունքեցին Եսենինի տարբեր տարիների գրած այնպիսի ստեղծագործություններ, որոնք կանխանշում էին պոետի կյանքի կարծես թե չնչին, բայց և այնպես ամենահիշարժան պահերը, այլ նաև մեկնաբանեցին պոետի կյանքի, մահվան, կանանց հետ ունեցած հարաբերությունների առեղծվածները: Հնչեցին նաև Եսենին-պոետի բանաստեղծությունների հիման վրա գրված երգեր: